Tere! Sid Roth siin.
Tere tulemast minu maailma, kus kõik on loomulikult üleloomulik!
Jõudes üks päev taevasse,
võib su suurimaks kahetsuseks osutuda tõsiasi,
et sul olnuks võimalus oma elu "ümber kirjutada".
Mitte vaid selleks, et vältida enamus halbu asju,
aga muuta seda ka paremuse poole nii oma abielus, peres, töös,
tervises, rahaasjades jne.
Hea uudis aga on see, et veel pole liiga hilja!
Tahad teada, kuidas?
Kas on olemas üleloomulik meile tundmatu maailm?
Kas me saame avada iidseid, üleloomulikke saladusi?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik!“
Mul on täna külas üks mu lemmik-külalisi -
Clarice Fluitt,
keda tuntakse enamasti kui riimuva prohvetina.
Eelmises saates, mida enne tänast saadet koos tegime,
tuli ühel naisel krambihoog peale ja me palvetasime ta eest.
Ühtlasi kutsusime kiirabi välja,
mida oodates Jumal kõnetas Clarice külaliste toas.
Mis juhtus?
Jumal ütles: "Pead sellele naisele järgi minema!"
Kiirabi transportis teda ratastooliga mööda koridori,
kui palusin neil hetkeks peatuda.
Ütlesin naisele, et palvetan ta eest ja temaga saab kõik korda.
Käskisin Jumala tervendaval väel läbistada teda,
võttes meelevalla igasugu trombide ja saatana plaanide üle.
Tegin kõik, mida oskasin.
Ütlesin: "Jumal istub taevas ja naerab oma vaenlase üle."
Saatan andis oma parima, aga kaotas taaskord.
Naine hakkas naerma, rõõm täitis ta ja haigus lahkus.
Küsisin, miks ta üldse tuli siia
ja ta vastas: "Et kuulda riimuvat prohvetit."
Vastasin, et nüüd sai ta üks-ühele kohtumise
ja Jumal ilmus välja ning tervendas ja vabastas ta.
Ta oli täiega elevil, sest sai rohkem kui oli palunud.
Ta tundis end hästi, kuid ta viidi siiski ratastooliga ära.
Ma läksin tagasi külalistetuppa ja korraga oli meil põgenev patsient.
Naine oli hüpanud ratastoolist püsti ja tuli sinna külalistetuppa.
See oli imeline!
Istusime maha, ma kallistasin teda ja ütlesin:
"Jumal on sind valinud ja sa oled üks me imede algusest."
Me nägime lausa kui imede tsunamit,
keset mida Jumal õpetas meid, mida teha
ja Jumal tegutses imelistel viisidel.
See naine on muide täna ka siin.
Halleluuja!
Tead mis, Clarice?
Olen lummatud su uuest raamatust
"Kirjuta oma tulevik ümber" ("Re-Script Your Future").
Mida sa selle all mõtled?
Inimesed teevad valikuid.
Võid valida, kas olla terve, rahul ja rõõsa,
või olla rõhutud, mahasurutud ja masenduses.
Meil on vaba valik, mida valida.
Nii olen otsustanud aidata inimestel mõista,
et jumalariik tähendab sõnade riiki, mis tuleb häälega aktiveerida.
Nii õpetangi inimestele: "Ütle välja, mida sa soovid.
Võimenda.
Mida iganes sa võimendad, seda sa lood."
Piibel ütleb, et hoides Jumalat silme ees,
muutume me aust ausse.
Kõik sõltub sellest, millele me vaatame.
Kui ammutame endasse Jumala olemust ja olemist,
oleme ka varustatud tema täis kaitserüüga
ja saatan ei saa meist midagi.
Kogudusel on aeg muutuda auliseks.
Sa räägid strateegilisest partnerlusest meie sõnade, usu ja soosingu vahel.
Sa võid ju öelda, et oled haige, lääpas,
keegi ei mõista sind ja su ümber on vaid viletsus ja häda.
Kuid mida iganes austad, seda sa ka ligi tõmbad.
Kui ütlen "austad",
siis, kui sõnastad mingeid asju, siis järelikult ka usud neisse
ja su suu räägib sellest, mida su süda on täis.
Võid küll öelda: "Usun, et Jeesus on Jumala Poeg",
aga saatan usub seda sama.
See aga ei tervenda ega muuda teda karvavõrdki.
Seetõttu pead ütlema välja, mida sa tahad.
Jumala tahe on alati loov
ja Jumala Sõna aktiveerib Jumala loova väe.
Me oleme siin maa peal Jumala Sõna vabastavad saadikud,
nii et meie ülim abivägi, kelleks on inglid,
reageerib Jumala sõnale.
Me oleme Jumala imelisele Sõnale kui hüppelauaks.
Milline võrratu aeg, mil elada Jumala kuningriigis!
Sa külastasid me ühist sõpra Kathryn Kuhlman'i,
käies ühel tema teenistustest.
Õppisid seal, milline vägi peitub Jumala Sõna väljakuulutamises.
Räägi sellest lähemalt.
See oli imeline!
Mul oli tuberkuloos
ja igasugu muud hullud asjad, mis mu elus toimusid.
Ma arvasin, et päästetud olemine päästab mind põrgusse minemast,
aga ma ei teadnud kõiki lisasid, mis sellega kaasas käivad
nagu vabastus, edukus, tervenemine ja palju muud head.
Nii ma siis kuulsin naisest, kes tervendab haigeid,
samas, kui mu mees kinnitas mulle, et Jumal ei kasuta naisi.
Kuid teda tabas just see, mida ta kartis.
Päris hea!
Läksime sinna teenistusele, kus oli 3000-4000 inimest koos
ja ma polnud kunagi varem midagi sellist näinud.
Kathryn Kuhlman tuli lavale,
olles kui täielik anomaalia kõige suhtes,
mida olin usulises mõttes näinud.
Ta oli kahupäine punapea,
kes küsis kummalise häälega: "Olete te ka kaua oodanud?"
Mõtlesin, et mu mees annab selle peale raudselt otsad.
Aga ma läksin ka eestpalvele
ja Kuhlman tuli mu juurde ning deklareeris mu üle:
"Kallis Jeesus, kõik, mis mul on, selle annan ka talle!"
Lendasin temast pea 5 meetri kaugusele.
Pärisel ka? - Ojaa!
Lendasin ühest otsast teise
otse klaveri alla, kus üks vend seda mängis.
Maailma parim paik, kus olla!
See juhtus 1971. aastal
ja ma sain täiesti terveks, olles seda tänaseni.
Ühtlasi sain ülekande tervendada haigeid, vabastada inimesi
ja mäletada seda lauset: "Olete te ka kaua oodanud?"
See oli Kuhlmani lemmiklause.
Las ma küsida su käest, Clarice.
Lugesin midagi hämmastavat dr. Jerome Stowell'i kohta.
Selgita palun veelkord.
Dr. Stowell oli erakordne teadlane, kes oli ateist.
Ta oli täiega teadusest haaratud.
Talle anti ülesandeks mõõta sureva inimese ajust lähtuvat energiat.
Nii seadis ta haiglas kogu oma tehnika üles.
Tal oli ka mikrofon ja muud vahendid, et mõõta kõike toimuvat.
Seal oli üks surev naine, kellel oli ajuvähk
ja nad teadsid, et ta on iga minut suremas.
Naine hakkas palvetama, tehes seda nii keeltes kui sõnadega,
andestades kõigile ja tänades rõõmsalt Jumalat,
sest ta teadis, et järgmine hetk kohtub ta juba Jumalaga.
Teadlased kuulsid selle palve ajal valjusid järjestikusi klikke
ja nägid masinate näitudel 55 korda suuremat energiat,
kui mida terve raadiojaam suudaks toota.
Vot selline vägi peitus selle sureva naise palves.
Dr. Stowell nägi seda omaenda teadlase silmadega
ja ateistliku hoiakuga.
See naine oli siis suremisprotsessis? - Just nii.
Ja ta palvetas ning ülistas Jumalat.
Ja sellest lähtuv vägi oli võimsam kui...?
No see oli ikka korralik, sest naine liikus armus, väes ja aus
ja see tekitas dr. Stowellis - selles ateistist teadlases,
sellist patutunnetust, et temast sai kristlane.
Me oleme tõelised imed ja tunnustähed!
See naine palvetas keeltes
ja see on see, mida tahan, et mõistaksite.
See naine oli suremas, aga ülistas Jumalat ja palvetas keeltes
Kui suur sellest lähtuv energia oli, mida teaduslikult mõõdeti?
55 korda suurem kui raadiojaama süsteem,
mis ulatub üle kogu maailma.
Selline vägi pööraks küll maailma pahupidi.
Mis juhtub põrgus
iga kord, kui räägime vastupidiselt Jumala Sõnale?
Olete šokis, kui mõistate, kuidas see mõjutab kogu te elu.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest su elu jaoks.
Igapäevaselt oma palvekeeles palumine
on nii oluline keset aegu, mille keskel elame
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada,
millal sa igapäevaselt palvetad.
Kasutada meie ülemaailmse palvekogukonna hüvesid
jagades seal oma palvesoove teistega.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt selles üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Clarice, mis toimub põrgus,
kui väidame midagi, mida usume vastupidiselt Jumala Sõnale.
On suur vahe,
kas oled ühel meelel Jumalaga või oma olukordadega.
Me kas oleme ühel meelel sellega, mida Jumal ütleb,
või kui me ütleme: "Olen haige, rõhutud, vaevatud jne.",
siis me edastame õhustikku ühe negatiivse kutse.
See on kui põrgut aktiveeriv uskmatuse pahvak,
mis paneb põrgut ütlema:
"Jumala lapsed ütlevad, et nad on haiged;
et nende lapsed on alkoholi- ja narkosõltlased."
Ja korraga on kogu vägi põrgu käes.
Samas kui põrgul poleks mingit väge, kui kristlased ei räägiks nii.
Jumala Sõna elab meie sees ja meil on kogu vägi, meelevald
ning samas ka vastutus ja eesõigus nõustuda Jumalaga.
Nii ei saa põrgu teha midagi, kui just usklikud ei räägi negatiivselt.
Seetõttu peamegi olema ühel meelel Jumalaga.
Kui oluline see on, et nõustuksime Jumalaga,
et taevas saaks mõjutada maad?
Piibel ütleb Heebrea 1:14:
"Eks nad kõik ole vaid teenijad vaimud,
läkitatud abistama neid, kes ükskord pärivad pääste."
Kui me räägime välja Jumala Sõna,
siis me nõustume Jumala tõega ja saame sellest aru.
Inglid aga kuulevad selle läbi Jumala kõnetust,
sest Jumal elab sinu sees ja see on vastumürgiks antikristusele.
Nii et inglid peavad saatma korda väljaöeldud Jumala sõna.
Me elame ikka võrratul ajal!
Ütlesid varem, et me oleme Jumalale kui hüppelauaks.
Selgita palun.
Piibel ütleb, et meie sisemusest voolavad elava vee jõed.
Jõed on loodud voolama eemale iseendast.
Jumala Sõna pole mitte jõgi, vaid jõed.
Kui me räägime Jumala Sõna, voolab see inimkonna merre.
Enne me rääkimist ei juhtu aga midagi.
Meid on loodud Jumala näo sarnaseks.
Jumal ei mõelnud või mõmisenud meid ellu,
vaid Ta ütles: "Saagu valgus!" ja valgus sai.
Jeesus on Jumala lihaks saanud Sõna
ja meie oleme liha, mis on loodud Jumala Sõna järgi.
Sa oled sõna Jumala suus
ja kannad endas Tema au nagu ei keegi teine.
Nii vabastame ka endast imelise ja veatu Jumala Sõna,
mis tähendabki kui hüppelauaks olemist.
Miks sa ütled, et mõte on kõige olulisem asi, mis meil on?
Piibel ütleb, et peaksime mõtlema kõigele,
mis on tõene, auväärne, õige, puhas, armastusväärne jne.
Nii peame täitma oma aju positiivsete asjadega
ja seisma vastu negatiivsele.
Ema ütles ikka:
"Sa ei saa takistada linde lendamas su pea kohal,
aga sa saad takistada neil tegemast pesa su pähe."
Negatiivsed mõtted tekkivad kui lambist
ja sa võid mõelda lausa hullumeelseid asju.
Kuid sa pead seisma sellele vastu ja täitma end positiivsete mõtetega,
sest su mõtted viivad sind su sõnadeni ja sõnad omakorda tegudeni.
Rääkisid mulle kord rõhutud naisest, kes sinu suunas kõndis.
See puudutab deklareerimist, mida õppisin Kathryn Kuhlmanilt.
Mina olin ka rõhutud naine, kes tema juurde kõndis.
Igal juhul, üks naine kõndis mu suunas,
kes kaalus vast 40 kg ja ta juuksed olid läinud.
Ta oli näruselt riides ja üldse väga nadis seisus.
Ta kõndis mööda kiriku vahekäiku ja ma hüüdsin: "Tulge minu juurde!"
Ta kohkus tagasi, aga ma ütlesin: "Tulge minu juurde ja kohe!"
Me peame julgustama inimesi.
Ütlesin: "Te olete Kristuse õigsus ja ma näen teis vaid Jeesust.
Olete terve, vaba, edukas ja armastatud.
Te olete Jumala silmatera."
Ta jätkas minu poole kõndimist,
kuniks mina jooksin tema suunas ja haarasin ta oma embusesse.
Ütlesin: "Öelge koos minuga: "Usun, et Jeesus on Jumala Poeg."
Ja ta ütles: "Usun, et Jeesus on Jumala Poeg."
Vahel me usk peab saama sütitatud kellegi teise usust,
et meil oleks jõudu seda välja elada.
Paulus igatses olla inimestega,
et anda neile edasi vaimulikku õnnistust,
mis kannaks neid lõpuni välja.
See naine muutus hetkega
ja sai päästetud ning Püha Vaimuga ristitud.
Ühtlasi ka vabaks uimastitest.
Mõtled ehk: "Ma ei suuda Claricega samastuda,
sest tal pole õrna aimugi, kui sul pole midagi
ja sa elad lootusetuses ja vaesuses."
Eksid.
Ta on olnud samas olukorras, kuid upitanud end välja sealt
ja ütleb, et sa suudad seda sama.
Oleme kohe tagasi.
Naaseme peagi saatesse...
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Sest Tema ise on meie rahu.
Kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua iseendas...
Luua iseendas...
Ta eesmärk oli luua üks uus inimene.
Üks uus inimene
Jumala üleloomulikkusel ei ole piire.
Nii nagu pole ka piire sinu üleloomulikuks läbimurdeks
ükskõik, kus ja millal.
ISN netivõrgustik on nähtav nii su nutiseadmetes kui Smart TV's.
Seda tänu tasuta ISN äpile.
Meie maailm ei vaja veel üht kristlikku võrgustikku.
Maailm vajab hoopis elumuutvaid saateid,
mis kannavad endas Jumala kogetavat ligiolu.
Inimestel peab olema sellele ligipääs, kus ja millal iganes.
ISN vastab su vajadustele tänu 24/7 nähtavatele saadetele.
Seda nii su nutiseadmetes kui Smart TV's.
Ühtlasi võid leida lugematu hulga saateid
ka meie arhiivist.
Lihtsalt lae tasuta ISN äpp alla.
Kus ja millal iganes - Jumal ei ole piiratud,
nii nagu pole ka piiratud su ligipääs Jumala üleloomulikkusele.
Naaseme saatesse...
Clarice, sul on alati soeng peas ja sa kannad ilusaid riideid.
Mida sina ka tead inimestest, kel pole raha, et arveid maksta.
Või tead?
Muidugi tean.
Kogemusega inimene on alati väärtuslikum
kui keegi, kes on vaid teoreetik.
Ma sain 10 aasta jooksul 5 last ja kogesin kolme nurisünnistust.
Tean vägagi hästi, mida ebamugavus tähendab
ja mida laste kasvatamine tähendab.
- Olite rahaliselt täiega nullis.
Täiega! Meil polnud midagi.
Aga meil oli lootus.
Mu mees töötas kinnisvara äris ja oli nutikas.
Mina olin ka nutikas ja me tegime koostööd.
Nii otsustasin saada iseseisvalt rikkaks.
Mõtlesin, et mees saab rõõmuga kulutada oma raha mu peale
ja elu saab olema suurepärane!
Jumal laseb sul uskuda, mida tarvis,
et saada sind sinna, kuhu Ta tahab sind viia.
Ajasime suure rikkuse kokku,
ostsime maja, lennukeid ja mida kõike veel.
Kõik oli imeline, kuniks saime täidetud Püha Vaimuga.
Me kodust käis läbi 10 000 inimest,
kes said päästetud ja Püha Vaimuga ristitud.
Arvasin, et meid on kutsutud toetama jumalariiki,
aga ma poleks eales arvanud, et meist saavad Tema riigi töölised.
Ma seda küll ei tahtnud, sest see on ju täiega hullumeelne!
Ma oleks tahtnud jääda ikka päikselisele poolele.
Samas pole midagi paremat siin ilmas kui tunda Jumalat!
Andsid sa tõesti kord kogu oma raha ära?
Andsin.
Olen täna peaaegu 80-aastane.
Ma muide ei vanane,
vaid muutun järjest paremaks ja tugevamaks.
Jumala elav Sõna elab minus ja mu aju töötab imeliselt.
Jumal ütles:
"Tahan, et elaksid täidetuna ja sureksid tühjana."
Õpetad, et meil kõigil on valik.
Jah.
Ja ka seda, mida selle valikuga teha.
Selgita palun.
See on nüüd minu arusaam asjast -
Jumal on hea, saatan on halb.
Vali, kumba tahad.
- Seal pole midagi rasket.
Päris lihtne!
Ei midagi rasket.
Väga lihtne, kui kogu õpetus taandubki sellele.
Võid ju õppida ja koguda aga tuure juurde,
aga reaalsus on see, et pole tarvis ajada asja keeruliseks.
Ainsad, kelle kaudu Jumal saab tegutseda, on inimesed.
Me arvame, et selleks on vaja õppida ja asju pähe tuupida,
mis on ka väga tore,
aga tegelikkuses vajame vaid Jumala usku.
Mitte usku Jumalasse, aga Jumala usku.
Usk Jumalasse loodab, Jumala usk teab.
Nii peame looma õhkkonna, kus Jumala au saab esile tulla.
Sa oled haaratud ja sõltuvuses Jumala aust.
Mis iganes on sinus, seda sa ka enda poole tõmbad.
Nii leiad oma kamba - mehed ja naised,
kes on võitud just selleks ajaks, et tuua esile...
Tahan prohveteerida kohe praegu.
Maa on juba täis Jumala au tundmist.
Jumala Sõna ütleb:
"Nüüd on see aeg Jumala asjadeks maa peal."
Jumal ütleb: "Ma vabastan midagi uut ja püha.
Ma lähen rahvasteni üle maailma ja loon ühe ühtse inimese.
Paljud ihuliikmed püsimas kõik koos Kristuses.
Te peate mõistma, mida ma ütlen,
sest rohked imed, tervenemised, vabanemised ja õitseng tulevad esile."
Nii pead ütlema: "Ma pole vaene, aga rikas."
Pead täna otsustama, kumma poole valid.
Pead lõpetama ütlemise: "Mul pole ja ma ei saa."
Minevik on möödas ja aeg on unustada see.
Pead jätma mineviku selja taha ja liikuma edasi,
sest Jumal ütleks täna:
"Ma olen Kõikvõimas Jumal, suur Jahve."
Hakka panema käsi iseenda peale, jäämata kinni eilsesse päeva.
Nõustu tõe Sõnaga, ava oma suu ja päästa Jumal valla.
Niisiis, olid rahaliselt nullis ja sul oli 5 last,
aga Jumal käskis sul minna toidupoodi.
Mida sa siis tegid?
Kui oled nadis seisus, püüad ka nadi välja näha.
Mul olid juuksed patsis, olin meikimata ja lohvakates riietes.
Jumal küsis: "Mida sa vajad? Mille üle sa kurdad?"
ja ma vastasin: "Sa ju tead küll! Meil pole süüa ega transporti.
Meil pole mitte midagi.
Mul on küll Su tõotused, aga tahaksin teada, kus Sa oled?"
Jumal ütles: "Kui vajad toitu, tuleb sellele järgi minna,
aga mitte selliselt nagu välja näed.
Pead nägema välja kui Kuninga laps."
Teadsin, et pean end lille lööma,
sest nagu öeldakse:
"Esmamulje jätmiseks on vaid üks kord."
Panin siis oma uhke kasuka selga, kuid ei teadnud, kuhu minna.
Istusin siis maha,
kui üks sõber läks mööda ja küsis, kuidas mul läheb.
Palusin, et ta viiks mu toidupoodi.
Ta teadis mu raskustest ja küsis: "Sul raha on?"
Vastasin: "Ma vajan vaid toiduaineid."
Läksime siis poodi ja ma laadisin kaks käru kõike täis,
uskudes, et Jumal maksab.
Mu sõber ütles: "Armastan sind väga,
mistõttu aitan sul need asjad kottidesse pakkida."
Igal juhul, üks käru sai tühjaks laetud ja ma asusin teise kallale,
kuniks mu taha seisis mees, kes töötas advokaadina.
Tal oli korvis vaid kana ja päts leiba.
Ta ütles: "Tänu Jumalale,
et mul pole sellist kampa toita nagu teil!
Kui ma vaid kuuleks Jumalat nii nagu teie ja te abikaasa."
Küsisin: "Olete te palunud Talt seda?"
Ta vastas: "Jaa muidugi, ainult palu ja ongi kombes!"
Ütlesin, et minu puhul toimib - "Jumal, räägi minuga!"
Ta ütles: "Oo ei!"
Küsisin: "Mis juhtus?"
Ta ütles: "Ma kuulsin Ta häält!" Ütlesin: "Tore!"
Ta vastas: "Ei ole tore,
sest Ta käskis mul maksta kogu te toidu eest!"
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen Ben Hughes. - Ja mina Jodi Hughes.
Teadsid sa, et sind on loodud elama elu täis kohtumisi Jumalaga?
Vaata meid järgmises saates,
kus jagame, kuidas häälestada end taevalikeks külastusteks.
Tõlge: Anne-Ly Raukas